钦定古今图书集成/理学汇编/字学典/第117卷 > 詹希元
## 钦定古今图书集成/理学汇编/字学典/第117卷 > 詹希元

按：书学传授詹希元，后更名希原，字孟举，新安人，号
逸庵丙寅讷叟。幼从父官胜国，至洪武初为铸印副
使，后官中书舍人。

按《吾学编》：“詹希原善大书，兼欧、虞、颜、柳，凡宫殿城门
坊扁皆希原书。”

按：《月山丛谭》：“詹孟举尝作太学集贤门，字画遒劲，第
用趯。太祖见而怒曰：‘安得梗吾贤路’？遂削其趯。”
按《水东日记》：詹孟举篆书，用笔绝类泰不华王贞妇
碑。

按詹氏《小辨》，“希原署书，于端重严整中，寓苍劲雅秀
之趣，是为难能耳。若小字则稍熟媚。”